Уважени,

У вези са разговором који смо имали за надоградњу картона студента потребно је да се

1. запосленима у Одсеку за менторски рад (Миланко Кошанин, Слађана Ћировић, Александар Ердељац, Дејан Стојиљковић, Татјана Радовић, Марија Милићевић, Зоран Јовановић) омогући приступ систему ФИС само у режиму читања (ако није другачије наглашено) и то за евиденције које води Одсек за студентска питања и то:

* Картон студента
  + Матични подаци
  + Уписи
  + Преглед пријава
  + Дисциплинске мере
  + Резултати испита
  + Преглед обавеза (са правом уноса необавезних активности – објашњено у тачки 2.)
  + Списак
  + Обавештења (са правом уписа)
  + Студентски стандард
* Брза претрага
* Напредна претрага
* Студије
  + Обавештење (са правом уписа)
  + Списак (са правом уписа)

Битно је напоменути да се појам „ментор“ у овом контексту односи на референта у Одсеку за менторски рад, а не на професора који води завршне радове.

1. У оквиру Картона студента у секцији „Преглед обавеза“ омогућити да постоје обавезне и необавезне активности:

* Обавезне: студенти имају у свакој години студија ПОН (посебне облике наставе, нпр. гађање, стројева обука итд.) који су обавезни. Реализовани ПОН представљају услов за упис године. Потребно би било да можемо да дефинишемо на почетку године из листе, коју можемо да ажурирамо, ПОН који су обавезни за ту годину студија у школској години (нпр. У школској 2022/2023 на другој години ОАС Криминалистике студенти морају да обаве активности 1, 2 и 3). Током године треба да евидентирамо студенту да је одрадио ту обавезу и када. Приликом евидентирања треба унети РЕАЛИЗОВАО; НИЈЕ РЕАЛИЗОВАО ИЛИ ОСЛОБОЂЕН (са пољем за образложење). Реализовао и ослобођен значи да је обавеза испуњена. Потребно је и поље за упис датума извршења обавезе.  
  Приликом уписа наредне године студија уколико има све дефинисане обавезе реализоване или је ослобођен може да упише наредну годину, уколико нема не може већ обнавља годину поред осталих услова који су већ важећи (број ЕСПБ....). Уколико студент обнови годину, њему остаје да обави оне обавезе које су биле дефинисане за њега када је био први пут та година чак и када је рецимо следеће године за ту годину студија промењено који су ПОН обавезни. Ове реализоване обавезе је потребно да можемо да видимо у додатку дипломи као ПОН које је студент реализовао током студија у оквиру других активности.
* Необавезне: уносили би учешћа студената у разним манифестацијама у организацији КПУ. Обавезе треба да буду као листа са које се бира са могућношћу да уносимо нове у листу. Потребно је да се у додатку дипломе виде ова учешћа (име активности и датум када је реализована) у оквиру других активности. Ове податке би уносили референти Одсека за менторски рад и Одсека за студентска питања.

1. У оквиру Картона студента треба додати посебну секцију за потребе психолога. Овом делу би приступ искључиво имао психолог КПУ – Слађана Ћировић (припада Одсеку за менторски рад). Секција треба да садржи следеће:

* Одељак „Психолошка тестирања“ (Листа која садржи назив теста, датум када је рађен, поље Запажање у који се бележи интерпретација резултата)
* Одељак „Породична анамнеза“ (једно поље за дужи текст)
* Одељак „Опсервациони део“ (једно поље за дужи текст)
* Одељак „Психосоматика“ (једно поље за дужи текст)